User:Cvasilis/sandbox


 * 1) REDIRECT

Kρανέα Ελασσόνας
Η Κρανέα (Ξηροκρανιά) απέχει από την Ελασσόνα 35 χλμ. και είναι χτισμένη σε υψόμετρο 760 μ. Ένα ακόμη χωριό που οι κάτοικοι του παρουσίασαν σπουδαία αντιστασιακή δράση στην κατοχή. Το σπουδαιότερο μνημείο του χωριού αποτελεί η Μονή Παλαιοκαριάς, η οποία ιδρύθηκε πριν τον 17ο αι. και είναι αφιερωμένη στη Μεταμόρφωση του Σωτήρος. Αξιέπαινη ενέργεια των κατοίκων είναι η δημιουργία μουσείου, που στεγάζεται στο Πνευματικό Κέντρο του χωριού και συμβάλλει στη διατήρηση των εθίμων και της παράδοσης του τόπου.

Iστορία Κρανιάς
Η Κρανιά ή Κρανέα (η παλιότερη ονομασία της ήταν Ξηροκρανιά) ονομάστηκε και λόγω της αντιστασιακής δράσης των κατοίκων του πυρπολήθηκε το 1943 από τους Γερμανούς αλλά και λόγω των υπέροχων κρανών που αποτελούν έναν από τους πιο «άγνωστους» καρπούς, με σημαντικότατες θεραπευτικές ιδιότητες για τον οργανισμό του ανθρώπου και περικλείουν την περιοχή και το φαράγγια της Κρανέας.

Θρησκευτικός Τουρισμός-Πολιτισμός
Στο πιο ψηλό λόφο του χωριού υπάρχει ο νεόκτιστος Άγιος Κοσμάς. Απέναντι από τον Άγιο Κοσμά μπορεί κανείς να αντικρύσει το Μοναστήρι της Αγίας Τριάδας. Το συγκεκριμένο Μοναστήρι έχει καταστραφεί από τον Τούρκο Αγά ενώ λεγόταν πως ήταν κρυμμένο πίσω από τεράστια σε μέγεθος πουρνάρια και δεν αναγνωριζόταν εύκολα από κανέναν. Όταν μάλιστα ακούστηκαν οι καμπάνες και οι ήχοι μέσα από το πυκνό δάσος, οι Τούρκοι το ανακάλυψαν και το έκαψαν ολοκληρωτικά. Στην Κρανιά μπορεί κανείς να μεταφερθεί από τον ολοκαίνουργιο δρόμο που φτιάξανε οι τοπικές αρχές στο Μοναστήρι της Ιεράς Μονής Μεταμόρφωσης του Σωτήρος στην περιοχή της Παλαιοκαρυάς. Ένα πραγματικό στολίδι σε ένα απίστευτα όμορφο τοπίο… Στο χωριό λειτουργεί με τεράστια ιστορία και προσφορά ο Μορφωτικός Εκπολιτιστικός Σύλλογος Κρανέας (ΜΕ.Σ.ΚΕ.) ενώ έχει σαν έδρα το Πνευματικό Κέντρο Κρανιάς.

Ασχολίες-Αθλητισμός-Τουρισμός
Με την γεωργία, τη κτηνοτροφία αλλά και με τις ελεύθερες εμπορικές επιχειρήσεις ασχολούνται οι κάτοικοι της Κρανιάς ενώ το καμάρι του χωριού είναι ο Δευκαλίων Κρανιάς, η ποδοσφαιρική ομάδα που αγωνίζεται στα ερασιτεχνικά πρωταθλήματα της ΕΠΣΛ. Επίσης λειτουργεί και ο Α.Σ. ΤΑΕΚΒΟΝΤΟ Ελασσόνας με δικό του παράρτημα στο χωριό. Τέλος το καλοκαίρι διοργανώνεται και η γιορτή «Ζαρζάρια» με λάτρεις της μηχανής και του μηχανοκίνητου αθλητισμού να έρχονται από όλη την Ελλάδα στο μουσικό φεστιβάλ.

Η Κρανέα αποτελεί το σήμα κατατεθέν των αντιχασίων με ανθρώπους ντόμπρους και ειλικρινείς όσον αφορά την φιλοξενία τους και τις παροχές που προσφέρουν στους επισκέπτες.